ΓΡΑΠΤΗ ΕΡΩΤΗΣΗ E-0679/00

υποβολή: Avril Doyle (PPE-DE) προς την Επιτροπή

(9 Μαρτίου 2000)

Θέμα: Τιμές των αυτοκινήτων στην Ιρλανδία και το μελλοντικό νομικό πλαίσιο που διέπει τη διάθεση των αυτοκινήτων στην αγορά

Λαμβάνονταςπόψη τις σχετικάψηλές τιμές των αυτοκινήτων για το καταναλωτικό κοινό στην Ιρλανδία εν συγκρίσει με άλλα μέλη της ζώνης του ευρώ, προτίθεται η Επιτροπή αφενός να δηλώσει πότε σκοπεύει να λάβει απόφαση σχετικά με το μελλοντικό νομικό πλαίσιο που διέπει τη διάθεση των αυτοκινήτων στην αγορά και, αφετέρου, να σχολιάσει ποιο είναι το σκεπτικό πίσω από την προοπτική της απόφασης αυτής και ποιος θα είναι ο αντίκτυπος που θα μπορούσε να έχει η απόφαση αυτή στις τιμές των αυτοκινήτων και στον ανταγωνισμό στον τομέα των αυτοκινήτων στη συγκεκριμένη αυτή χώρα;

Απάντηση του κ. Monti εξ ονόματος της Επιτροπής

(31 Μαρτίου 2000)

Ο ισχύων κανονισμός ομαδικής εξαίρεσης που αφορά τη διανομή αυτοκινήτων(1) ορίζει, στο άρθρο 11, ότι η Επιτροπή αξιολογεί ανελλιπώς την εφαρμογή του κανονισμού, με ιδιαίτερη έμφαση στις διαφορές τιμών μεταξύ των διαφόρων κρατών μελών και στην ποιότητα εξυπηρέτησης στους τελικούς χρήστες. Γι' αυτό το σκοπό, η Επιτροπή ήδη από το 1993 παρακολούθησε τις διαφορές στις τιμές αυτοκινήτων στην Κοινότητα στην εξαμηνιαία έκθεσή της για τις τιμές των αυτοκινήτων. Το άρθρο 11 του κανονισμού επιβάλλει επίσης στην Επιτροπή να συντάξει έκθεση για την αξιολόγηση του κανονισμού πριν την 31η Δεκεμβρίου του 2000.

Σε αντίθεση με τις παρατηρήσεις του Αξιότιμου Μέλους του Ευρωπαϊκού Κοινοβουλίου, οι τακτικές εκθέσεις της Επιτροπής για τις τιμές των αυτοκινήτων δεν αποκάλυψαν ότι οι προ φόρων τιμές αυτοκινήτων στην Ιρλανδία είναι ιδιαίτεραψηλές σε σύγκριση με εκείνες στα άλλα κράτη μέλη, και ιδιαιτέρως στο Ηνωμένο Βασίλειο(2). Επί του προκειμένου, η Επιτροπή διαπίστωσε ότι στα κράτη μέλη μεψηλή φορολογία της αγοράς αυτοκινήτου, όπως η Ιρλανδία, οι τιμές προ φόρων είναι σχετικά χαμηλές. Σε ότι αφορά τις τιμές συμπεριλαμβανομένων των φόρων, πρέπει να σημειωθεί ότι οι αποφάσεις σχετικά με την φορολογία της αγοράς αυτοκινήτων παρέμειναν στη δικαιοδοσία των κρατών μελών, εφόσον μέχρι τώρα τα κράτη μέλη δεν επέτρεψαν να συμπεριληφθεί αυτό το θέμα στις κοινοτικές δράσεις που αφορούν τη φορολογική εναρμόνιση στην εσωτερική αγορά.

Σε ότι αφορά την ερώτηση του Αξιότιμου Μέλους του Ευρωπαϊκού Κοινοβουλίου σχετικά με το μελλοντικό νομικό πλαίσιο για τη διανομή αυτοκινήτων, το θέμα παραμένει ακόμη ανοικτό. Η Επιτροπή επί του παρόντος προετοιμάζει έκθεση για την αξιολόγηση αυτού του κανονισμού, η οποία αναμένεται να παράσχει περισσότερα στοιχεία σχετικά με τις αιτίες των διαφορών στις τιμές, καθώς και για την επίπτωση του εξαιρεθέντος συστήματος διανομής στις τιμές των αυτοκινήτων. Η επίπτωση αυτού του κανονισμού στους καταναλωτές θα αποτελέσει ένα από τα βασικά στοιχεία αυτής της αξιολόγησης. Πάντως αυτή η έκθεση θα παράσχει μια σημαντική βάση για την επικείμενη συζήτηση σχετικά με το μελλοντικό νομικό πλαίσιο διανομής αυτοκινήτων, μετά τη λήξη του ισχύοντος κανονισμού στις 30 Σεπτεμβρίου 2002.

(1) Κανονισμός της Επιτροπής (ΕΚ) αριθ 1475/95 της 28ης Ιουνίου 1995 σχετικά με την εφαρμογή του άρθρου 85 παράγραφος 3 της συνθήκης για την ΕΚ σε ορισμένες κατηγορίες συμφωνιών διανομής, πώλησης και εξυπηρέτησης μετά την πώληση αυτοκινήτων οχημάτων ΕΕ L 145 της 29.6.1995.

(2) Βλέπε για παράδειγμα την πιο πρόσφατη ανακοίνωση τύπου IP/00/121 της 7ης Φεβρουαρίου 2000 για την έκθεση.